শাহরিয়ার খান আনাস

শাহরিয়ার খান আনাস (জন্ম ১৪ অক্টোবর ২০০৭ - মৃত্যু ৫ আগস্ট ২০২৪) ছিলেন বাংলাদেশের একজন শিক্ষার্থী ও কোটা সংস্কার আন্দোলনের সক্রিয় কর্মী। পুরান ঢাকার গেন্ডারিয়ায় অবস্থিত আদর্শ একাডেমি গেন্ডারিয়ার দশম শ্রেণির ছাত্র ছিলেন তিনি। ৫ আগস্ট ২০২৪ বাবা-মায়ের উদ্দেশ্যে বিদায়ী চিঠি লিখে ফুসে উঠা কোটা সংস্কার আন্দোলনে অংশগ্রহণ করেন এবং ঢাকার চানখাঁরপুল এলাকায় পুলিশের গুলিতে শহীদ হন। মৃত্যুর পর তার লেখা চিঠিটি সামাজিক যোগাযোগ মাধ্যমে ভাইরাল হয় এবং হত্যাকারীর বিচারের দাবিতে সারাদেশে মানুষ ফুঁসে ওঠে। মৃত্যুর সময় তার বয়স ছিলো মাত্র ১৬ বছর ৯ মাস, যা সাধারণ জনতার বিবেকে নাড়া দিয়েছিলো। ২০২৫ সালের পঞ্চম শ্রেণির বাংলা বইয়ের পাঁচজন উল্লেখযোগ্য শহীদের মধ্যে আনাসের নাম উল্লেখ করা হয়।
আনাস পুরান ঢাকার গেন্ডারিয়ায় অবস্থিত আদর্শ একাডেমি গেন্ডারিয়ার দশম শ্রেণির ছাত্র ছিলেন। তার পিতা সাহরিয়া খান একজন ব্যবসায়ী এবং তার মাতা সানজিদা খান দিপ্তী গৃহিণী ছিলেন। বাবা-মায়ের তিন সন্তানের মধ্যে আনাস ছিলেন সবার বড়। তার ছোট দুই ভাই পাঁচ বছর বয়সী সাফওয়ান ও দুই বছর বয়সী সুফিয়ান। ঢাকার গেণ্ডারিয়া এলাকার দীননাথ সেন রোডে পরিবারসহ ভাড়া বাসায় থাকতেন তিনি।
কোটা সংস্কার আন্দোলনে শুরু থেকেই অংশগ্রহণ করেন আনাস। আনাস কোটা আন্দোলনে পরিকল্পিতভাবেই অংশগ্রহণ করেছিলো। সে প্রাইভেট টিউটরের কাছ থেকে পূর্বেই রোডম্যাপ জেনে রাখে। ৫ আগস্ট বাসা থেকে বের হবার সময় জামাকাপড় ও ওষুধ সঙ্গে নিয়ে নেয়। এমনকি অপরিচিত কারও বাসায় থাকার প্রয়োজন হলে সেটাও পরিকল্পনা করে রাখে। তার মা-বাবার ক্ষতির ভয়ে আন্দোলনে যোগ দিতে বারণ ছিলো। তবুও ৫ আগস্ট ২০২৪ মায়ের কাছে মর্মস্পর্শী ভাষায় একটি চিঠি লিখে আন্দোলনে অংশ নেন। 
সেদিন দুপুরে ঢাকা মেডিকেল কলেজ সংলগ্ন চানখাঁরপুল এলাকায় আন্দোলন করছিলেন। সেদিন শাহরিয়ার ১১ টা ১৮ মিনিটে চানখারপুলের শেখ হাসিনা বার্ন এন্ড সার্জারি ইনস্টিটিউটের সামনে গুলিবিদ্ধ হোন। সেদিনের প্রত্যক্ষদর্শীরা জানান, আনাস তার কয়েকজন সঙ্গীর সাথে পালিয়ে নিমতলির গলিতে আশ্রয় নিয়েছিলো। কিন্তু পুলিশের ক্লোজ রেঞ্জের গুলিতে শাহরিয়ার গুলিবিদ্ধ হোন, গুলিবিদ্ধ হবার পরে কয়েক কদম হেঁটে রাস্তায় পড়ে যান। তার বুকে এবং মাথায় তিনটি বুলেট লেগে শাহাদাত বরণ করেন। পরে ঢাকা মিটফোর্ড হাসপাতাল থেকে তার লাশ উদ্ধার করা হয় এবং তাকে জুরাইন কবরস্থানে দাফন করা হয়। তার মৃত্যুর পর লেখা চিঠিটি সামাজিক যোগাযোগ মাধ্যমে ব্যাপকভাবে ছড়িয়ে পড়ে, এবং নেটিজেনদের মধ্যে তীব্র প্রতিক্রিয়া দেখতে পাওয়া যায়।
আনাস ৫ আগস্ট গোপনে বাসা থেকে বের হবার সময় তার মায়ের জন্য একটি চিঠি লিখে যায়। আনাসের লেখা চিঠি এই আন্দোলন ও আন্দোলনের কর্মীদের উদ্দীপ্ত করেছে। সরকার পতনের পরে নানা মহল থেকে এই চিঠির প্রতি সাধুবাদ প্রশংসা করা হয়। আনাসের চিঠিতে যা লেখা ছিলো,
পরবর্তী সময়ে অন্তর্বর্তী সরকারের উপদেষ্টা শারমীন এস মুরশিদ আনাসের পরিবারের সাথে মত বিনিময় করতে তার বাসায় যান। এছাড়াও জামায়াত ইসলামের আমীর ডা. শফিকুর রহমান ২০২৫ ঈদুল ফিতরের দিন আনাস পরিবারের সাথে সৌজন্য সাক্ষাৎ করেন। ২ অক্টোবর ২০২৪ সালে আনাস হত্যাকাণ্ড নিয়ে শেখ হাসিনাসহ ২৫ জনের বিরুদ্ধে আন্তর্জাতিক অপরাধ ট্রাইব্যুনালে অভিযোগ করা হয়। শাহরিয়ার খান আনাসের মৃত্যু ছিলো মূলত চানখারপুল ব্যাপক হত্যাকাণ্ডের অংশ, ২০২৫ সালের ২০ এপ্রিল আন্তর্জাতিক ট্রাইব্যুনালের তদন্ত সংস্থা এই হত্যাযজ্ঞের পূর্ণাঙ্গ তদন্ত প্রতিবেদন দাখিল করে। ২৫ মে এই মামলার আনুষ্ঠানিক বিচার প্রক্রিয়া শুরু হয়। এই মামলার বিচার জুলাই গণহত্যার বিচার কার্য শুরু করা হয়। এই হত্যা মামলায় ডিএমপির সাবেক কমিশনার হাবিবুর রহমানসহ ৮ পুলিশ সদস্যকে আসামি করা হয়। এই মামলার তদন্তে ৭৯ জন সাক্ষীর জবানবন্দি, ১৯টি ভিডিও, পত্রিকার ১১ টি রিপোর্ট, দুটি অডিও, বই ও রিপোর্ট ১১ টি এবং ছয় জনের ডেথ সার্টিফিকেট সংযুক্ত করা হয়।
শহিদ শাহারিয়ার খান আনাসের স্মরণে পুরান ঢাকার গেণ্ডারিয়ার দীননাথ সেন রোডের নাম পরিবর্তন করে "শহীদ আনাস সড়ক" রাখা হয়েছে। তার মৃত্যুর পর ৮ আগস্ট থেকে সেন্টার ফর এইড নামক সংগঠন আনাসের স্মরণে পুরান ঢাকার গেন্ডারিয়াসহ ঢাকার বিভিন্নস্থানে গ্রাফিতি ও দেওয়াল চিত্র অঙ্কন করে। ২০২৫ এর মার্চে কুষ্টিয়া ইসলামী বিশ্ববিদ্যালয়ের শেখ রাসেল হলের নাম পরিবর্তন করে "শহীদ আনাস হল" নামকরণ করা হয়। ২০২৫ সালের বাংলাদেশের পঞ্চম শ্রেণির বাংলা বইয়ের পাঁচজন উল্লেখযোগ্য শহীদের মধ্যে আনাসের নাম উল্লেখ করা হয়। ২০২৫ সালের ১৮ মার্চে গণতান্ত্রিক ছাত্রসংসদ শহীদ আনাসের পরিবারের সাথে গণ-ইফতারের আয়োজন করে।